Elmira
Store norske leksikon,Geografi,Verdens geografi,Nord- og Mellom-Amerika,USAs geografi,Byer i USA
Elmira er en by i USA i delstaten New York, 95 km vest for Binghamton. Byen har 27 773 innbyggere (US Census, 2017). Byen har vært preget av fraflytting siden 1970-tallet, da mange fabrikker ble nedlagt eller flyttet til andre byer. Fremdeles har byen en allsidig industri, med produksjon av blant annet maskinverktøy, maskiner, bil- og flydeler og glass.
Elmira College, grunnlagt 1855, er et av de eldste høyere læresteder for kvinner i USA. For øvrig er byen kjent for fengselet Elmira Reformatory, grunnlagt 1876, som med streng disiplin og psykologiske metoder inspirerte mange lignende anstalter på slutten av 1800-tallet.Mark Twain skrev mange av sine bøker i Elmira, og hans arbeidsværelse er flyttet til Elmira College. Twain er begravd i byens kirkegård, Woodlawn Cemetery. Les mer i Store norske leksikon USAs geografi USAs historie